L'Ajuntament de Sagunt impulsa un espai públic de 1000 m² en la plaça Bilbao
26 de juliol 2024

![](/media/tl3abhuj/img-20240725-wa0019-c.jpg?width=850&height=637.5)

La plaça Bilbao ja està més prop de ser una realitat. L'Ajuntament de Sagunt ha aconseguit desbloquejar un projecte que formava part “d’una reivindicació històrica” del municipi, amb un Pla d'Actuació Integrada (PAI) bloquejat des de 2012. “Les obres, amb la Sareb com a agent urbanitzador, estan avançant a bon ritme. Gràcies a la bona labor desenvolupada pel departament d'Urbanisme s'ha aconseguit superar una situació que estava enquistada des de fa més de 10 anys”, ha expressat l'alcalde de Sagunt, Darío Moreno.

La intervenció, que previsiblement finalitzarà al llarg d'este 2024, donarà lloc a un nou espai públic de 1.048 m². Concretament, constarà “d'una plaça, d’ aproximadament 500 m² i un vial per als vianants”, segons ha detallat l'edil d'Urbanisme, Javier Raro. “L'objectiu és urbanitzar esta zona, situada al costat de l'avinguda Mediterrani, amb la construcció de quatre illes de cases edificables que permeten, en un futur, generar entre 70 i 75 habitatges”, ha explicat.

![](/media/5r0omoki/img-20240725-wa0013-c.jpg?width=850&height=637.5)

“Estem molt contents amb el fet que, des d'aproximadament mitjans d'abril, la Sareb estiga treballant en la zona. Pot semblar un projecte xicotet, però estem parlant d'un espai que, fins ara, es trobava en desús. Les veïnes i els veïns ens demanaven actuar i estem complint”, ha afirmat Moreno. En la mateixa línia, el regidor d'Urbanisme s'ha mostrat “satisfet” amb la reactivació del projecte: “una zona degradada es convertirà en un espai al servici de la ciutadania”, ha declarat Raro.

![](/media/uuxhxahw/img-20240725-wa0017-c.jpg?width=850&height=637.5)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-impulsa-un-espai-public-de-1000-m2-en-la-placa-bilbao/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-impulsa-un-espai-public-de-1000-m2-en-la-placa-bilbao/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-impulsa-un-espai-public-de-1000-m2-en-la-placa-bilbao/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-impulsa-un-espai-public-de-1000-m2-en-la-placa-bilbao/)